CELEX: 52011PC0939
Language: lt
Date: 2011-12-19
Title: Pasiūlymas TARYBOS SPRENDIMAS kuriuo panaikinamas Tarybos sprendimas 2011/491/ES dėl Europos Sąjungos ir Maroko Karalystės protokolo, kuriuo nustatomos Europos bendrijos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo

|

52011PC0939

/* KOM/2011/0939 galutinis - 2011/0466 (NLE) */  Pasiūlymas TARYBOS SPRENDIMAS kuriuo panaikinamas Tarybos sprendimas 2011/491/ES dėl Europos Sąjungos ir Maroko Karalystės protokolo, kuriuo nustatomos Europos bendrijos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo  

	AIŠKINAMASIS MEMORANDUMASPastarasis ES ir Maroko žuvininkystės sektoriaus partnerystės susitarimo protokolas buvo parafuotas 2011 m. vasario 25 d. Jis turėjo galioti vienus metus – nuo 2011 m. vasario 28 d. iki 2012 m. vasario 27 d.Protokolas, kurį abi susitarimo šalys pasirašė 2011 m. liepos 13 d., pradėtas laikinai taikyti atgaline data nuo 2011 m. vasario 28 d., remiantis Tarybos sprendimu 2011/491/ES dėl Europos Sąjungos ir Maroko Karalystės protokolo, kuriuo nustatomos Europos bendrijos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo.Kad Taryba galiausiai galėtų ES vardu sudaryti protokolą, Europos Parlamentas turėtų pritarti jo sudarymui, kaip numatyta Sutarties dėl Europos Sąjungos veikimo 218 straipsnio 6 dalies a punkte. Tačiau 2011 m. gruodžio 14 d. Parlamentas balsavo prieš tai, kad būtų pritarta protokolo sudarymui, o gruodžio 15 d. apie šį sprendimą oficialiai pranešė Tarybai.Todėl Europos Sąjunga negali sudaryti protokolo. Pagal Vienos konvencijos dėl tarptautinių sutarčių teisės 25 straipsnio 2 dalį laikinas sutarties taikymas yra nutraukiamas, jei šalis kitai šaliai, kuriai sutartis yra laikinai taikoma, praneša apie savo ketinimą netapti tos sutarties šalimi.Tuo remdamasi Komisija siūlo Tarybai panaikinti savo sprendimą dėl protokolo pasirašymo ir laikino taikymo ir apie šį sprendimą pranešti Maroko vyriausybei.2011/0466 (NLE)PasiūlymasTARYBOS SPRENDIMASkuriuo panaikinamas Tarybos sprendimas 2011/491/ES dėl Europos Sąjungos ir Maroko Karalystės protokolo, kuriuo nustatomos Europos bendrijos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymoEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,atsižvelgdama į Europos Komisijos pasiūlymą[1],kadangi:1.  protokolas, kuriuo nustatomos Europos bendrijos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas (toliau – protokolas), laikinai taikomas nuo 2011 m. vasario 28 d., kaip numatyta 2011 m. liepos 12 d. Tarybos sprendime 2011/491/ES[2];2.  atsižvelgdamas į 2011 m. liepos 15 d. Tarybos prašymą, remdamasis Sutarties dėl Europos Sąjungos veikimo 218 straipsnio 6 dalies a punktu, 2011 m. gruodžio 14 d. Europos Parlamentas nusprendė nepritarti tam, kad Taryba sudarytų protokolą[3];3.  todėl reikia panaikinti Tarybos sprendimą 2011/491/ES ir pranešti Marokui apie protokolo laikino taikymo nutraukimą pagal Vienos konvencijos dėl tarptautinių sutarčių teisės 25 straipsnio 2 dalį,PRIĖMĖ ŠĮ SPRENDIMĄ:1 straipsnisTarybos sprendimas 2011/491/ES dėl Europos Sąjungos ir Maroko Karalystės protokolo, kuriuo nustatomos Europos bendrijos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo panaikinamas.2 straipsnisTarybos Pirmininkas įgaliojamas paskirti asmenį (-is), įgaliotą (-us) pagal Vienos konvencijos dėl tarptautinių sutarčių teisės 25 straipsnio 2 dalį pranešti Maroko Karalystei, kad Europos Sąjunga nebeketina tapti protokolo šalimi. Toks pranešimas pateikiamas laišku.Laiško tekstas pridedamas prie šio sprendimo.3 straipsnisŠis sprendimas įsigalioja jo priėmimo dieną.4 straipsnisŠis sprendimas skelbiamas Europos Sąjungos oficialiajame leidinyje .Priimta BriuselyjeTarybos varduPirmininkas  PriedasEuropos Sąjungos laiškasGerb. pone (-ia),Atsižvelgdama į 2011 m. vasario 25 d. parafuoto Europos Sąjungos ir Maroko Karalystės protokolo, kuriuo nustatomos Europos bendrijos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, laikiną taikymą, dėl kurio susitarta protokolo 12 straipsnyje ir kuris įsigaliojo abiem protokolo šalims jį pasirašius 2011 m. liepos 13 d.,Europos Sąjunga, vadovaudamasi Vienos konvencijos dėl tarptautinių sutarčių teisės 25 straipsnio 2 dalimi, praneša Maroko Karalystei, kad ji nebeketina tapti šio protokolo šalimi.Reiškiu Jums savo didžią pagarbą.Europos Sąjungos vardu[1] [papildyti nuoroda].[2] OL L 202, 2011 8 5, p. 1.[3] [papildyti nuoroda į oficialų pranešimą].